

**SVEUČILIŠTE SJEVER**

080 Ministarstvo znanosti i obrazovanja

3705 Visoko obrazovanje

08006 Sveučilišta i veleučilišta u Republici Hrvatskoj

**48267 Sveučilište Sjever**

**OBRAZLOŽENJE *OPĆEG DIJELA* FINANCIJSKOG PLANA SVEUČILIŠTA SJEVER ZA RAZDOBLJE 2025. – 2027.**

1. **UVOD – SAŽETAK DJELOKRUGA RADA SVEUČILIŠTA SJEVER**

Sveučilište Sjever, sa sjedištem na adresi Trg dr. Žarka Dolinara 1, Koprivnica, je integrirano, regionalno sveučilište, čiji je osnivač Republika Hrvatska i koje obavlja djelatnost visokog obrazovanja, znanstvenu odnosno umjetničku djelatnost i stručnu djelatnost u najmanje dva znanstvena područja ili u znanstvenom i umjetničkom području te u najmanje tri polja (uz mogućnost obavljanja i drugih djelatnosti u skladu sa zakonom i Statutom Sveučilišta).

Visokoobrazovna djelatnost Sveučilišta organizirana je u dva sveučilišna centra u gradovima Koprivnici i Varaždinu (Sveučilišni centar Koprivnica i Sveučilišni centar Varaždin). U sklopu sveučilišnog centra Koprivnica djeluje i izdvojeni centar u Đurđevcu gdje se izvodi stručni prijediplomski studij računarstva i informatike.

Na Sveučilištu Sjever trenutno studira više od četiri tisuće studenata (1.298 redovnih studenata i 2.560 izvanredanih studenata).

U oba sveučilišna centra (Studentskom centru Varaždin i Koprivnica te Đurđevcu) trenutno su zaposlena 309 zaposlenika (podatak iz prosinca 2024.), od čega 252 zaposlenika u znanstveno-nastavnim, nastavnim i suradničkim zvanjima te 57 zaposlenika u pratećim službama općeg poslovanja (administrativno-pomoćnog osoblja).

Sveučilište Sjever je temeljem Odluke o ustrojstvu ustanove Sveučilišta Sjever[[1]](#footnote-1) definiralo Odjele kao sastavnice Sveučilišta koje sudjeluju u izvedbi sveučilišnih i stručnih studijskih programa te razvijaju znanstvenu, odnosno umjetničku djelatnost te stručnu djelatnost. U svom sastavu ima 12 (dvanaest) sveučilišnih odjela i 5 (pet) stručnih odjela:

* Odjel za strojarstvo (sveučilišni odjel)
* Odjel za multimediju (sveučilišni odjel)
* Odjel za graditeljstvo (sveučilišni odjel)
* Odjel za logistiku i održivu mobilnost (sveučilišni odjel)
* Odjel za sestrinstvo (sveučilišni odjel)
* Odjel za komunikologiju, medije i novinarstvo (sveučilišni odjel)
* Odjel za umjetničke studije (sveučilišni odjel)
* Odjel za odnose s javnostima (sveučilišni odjel)
* Odjel za ekonomiju (sveučilišni odjel)
* Odjel za ambalažu, recikliranje i zaštitu okoliša (sveučilišni odjel)
* Odjel za zaštitu okoliša, recikliranje i ambalažu (sveučilišni odjel)
* Odjel za geodeziju i geomatiku (sveučilišni odjel)
* Odjel za mehatroniku (stručni odjel)
* Odjel za fizioterapiju (stručni odjel)
* Odjel za elektrotehniku (stručni odjel)
* Odjel za prehrambenu tehnologiju (stručni odjel)
* Odjel za računarstvo i informatiku (stručni odjel)

Unutar ustrojenih odjela, osnovani su i sljedeći odsjeci:

* unutar Odjela za komunikologiju, medije i novinarstvo ustrojen je *Odsjek za komunikologiju, medije i novinarstvo*
* Odjela za umjetničke studije ustrojen je *Odsjek za medijski dizajn i Odsjek za glazbu i medije*
* Odjela za ekonomiju ustrojeni su *Odsjek za poslovanje i menadžment* te *Odsjek za poduzetništvo i EU fondove*
* Odjela za strojarstvo ustrojen je *Odsjek za proizvodno strojarstvo*
* Odjela za multimediju ustrojen je *Odsjek za multimediju, oblikovanje i primjenu*
* Odjela za sestrinstvo ustrojen je *Odsjek za sestrinstvo*
* Odjela za logistiku i održivu mobilnosti ustrojeni su *Odsjek za logistiku i mobilnost u Sveučilišnom centru Koprivnica* i *Odsjek za logistiku i mobilnost u Sveučilištnom centru Varaždin*.

*Sveučilišna škola doktorskih studija* je znanstvena sastavnica Sveučilišta za obavljanje znanstveno-stručnog rada u jednom ili više znanstvenih područja ili interdisciplinarnom području znanosti sa svrhom izvođenja doktorskih studijskih programa Sveučilišta. Sveučilišna škola doktorskih studija ima tri ustrojstvena odsjeka:

* Odsjek za medije i komunikaciju (doktorski studij „Mediji i komunikacija“)
* Odsjek za međunarodne ekonomske odnose i menadžment (združeni doktorski studij „Međunarodni ekonomski odnosi i menadžmen“)
* Odsjek za obrazovne i komunikacijske znanosti (združni doktorski studij „Obrazovne i komunikacijske znanosti“).

Ostale ustrojstvene jedinice Sveučilišta Sjever su:

* Centar za razvoj znanja i transfer tehnologija
* Centar za digitalno nakladništvo
* Centar za izdavačke i medijske studije
* Centar za razvoj digitalnih kompetencija i tehnologija e-učenja

Svi projekti i programi koji se provode na Sveučilištu Sjever provode se unutar razdjela *080 Ministarstvo znanosti i obrazovanja*, glave razdjela *08006 Sveučilišta i veleučilišta u Republici Hrvatskoj*, *RKP 48267 Sveučilište Sjever* kao proračunskog korisnika.

1. **OBRAZLOŽENJE PLANA PRIHODA I PRIMITAKA**

Prema Prijedlogu financijskog plana Sveučilišta Sjever za razdoblje 2025. – 2027. godine usvojenom u sklopu Državnog proračuna Republike Hrvatske za 2025. sa projekcijama za 2026. i 2027. godinu, u 2025. godini očekuje se ostvarenje prihoda iz Državnog proračuna Republike Hrvatske (izvor 11 *Opći prihodi i primici iz proračuna*) u iznosu od 10.028.139 EUR za financiranje redovne djelatnosti Sveučilišta Sjever (plaća i prijevoza zaposlenika iz Centralnog obračuna plaća, materijalnih prava osiguranih Temeljnim kolektivnim ugovorom za službenike i namještenike u javnim službama, pokriće troškova zdravstvenih pregleda zaposlenika i plaćanje naknade za nezapošljavanje invalida, financiranje rashoda Studentskog zbora Sveučilišta Sjever).

U sklopu spomenutog iznosa, Sveučilištu Sjever je u 2025. godini dodijeljeno 1.500.000 EUR za rekonstrukciju i obnovu zgrada Znanstveno-nastavnog centra Sveučilišta Sjever u Optujskoj ulici u Varaždinu. Sveučilište u 2025. godini sudjeluje u gradnji u iznosu 2.500.000 EUR iz namjenskih sredstava Sveučilišta i prenesenog viška sredstava iz prethodnih razdoblja.

Iz Državnog proračuna planirano je i ostvarenje u iznosu 1.244.260 EUR za programsko financiranje (prema utvrđenom limitu Ministarstva znanosti, obrazovanja i mladih) te 25.137 EUR za financiranje umjetničke djelatnosti.

Vlastiti prihodi (izvor 31 u iznosu 617.000 EUR) ostvariti će se od naplate troškova zateznih kamata uslijed provođenja ovršnih postupaka naplate školarina, prihoda od prodaje roba i proizvoda (prodaja knjiga i stručne literature), prihoda od najma aparata i zakupa poslovnog prostora. Najveći postotak prihoda iz navedenog izvora odnosi se na projekte s privredom u obliku izrade stručnih studija, projekata i znanstvenom suradnjom sa tržištem (97 %).

Prihodi za posebne namjene (izvor 43 u iznosu 2.663.470 EUR) u najvećoj mjeri ostvariti će se od naplate školarina, razlikovnih kolegija i popratnih troškova (upis, ispis, zamolbe, promocije, prijepisi, ostalo) u kojima participiraju redoviti studenti sa plaćanje i izvanredni studenti, te korisnici svih obrazovnih programa za koje Sveučilište ima dopusnicu ili provodi akreditirani program.

EU projekti Sveučilišta Sjever financirati će se iz četiri izvora – izvora 51 (Pomoći EU) u iznosu 220.958 EUR, izvora 52 (Ostale pomoći) u iznosu 285.342 EUR, izvora 581 Mehanizam za oporavak i otpornost 34.888 EUR-a i izvora 61 Donacije u iznosu 688.776 EUR-a.

Iz izvora Donacije (izvor 61, 32.000 EUR) Sveučilište Sjever ostvariti će prihode iz tekućih donacija od neprofitnih organizacija i kapitalne pomoći od fizičkih osoba (donacije stručne literature i udžbenika nastavnika i vanjskih suradnika Sveučilišta).

Sveučilište će ostvariti prihode i iz izvora Prihodi od prodaje nefinancijske imovine (izvor 71 u iznosu 2.654 EUR) koji će se ostvariti od prodaje rashodovane računalne i ostale opreme.

Programsko financiranje za akademsku godinu 2024./2025. prema razrezu Ministarstva znanosti i obrazovanja iz akademske godine 2023./2024. iznositi će 1.244.260 EUR. Programskim financiranjem Sveučilište će nastojati postići četiri osnovna strateška cilja:

* *podizanje znanstvene izvrsnosti* (kroz povećanje kvalitete i odjeka znanstvenih radova, povećanje obujma kompetitivnih nacionalnih i europskih znanstvenih projekata)
* *jačanje suradnje s gospodarstvom* (poticanje upravljanja intelektualnim vlasništvom, komercijalizaciju znanstvenog rada i rezultata, prevladavanje jaza između istraživačkog i poslovnog sektora)
* *povećanje kvalitete i učinkovitosti studiranja* (učinkovitost izvođenja studija i prilagodba upisnim interesima i potrebama tržišta rada)
* *jačanje društvene odgovornosti* (podizanje razine ukupne učinkovitosti poslovanja javnog učilišta).

Od posebnih ciljeva Sveučilište će nastojati postići jačanje ljudskih potencijala za znanstveni rad, unapređenje istraživačke infrastrukture, unaprjeđenje studija i povećanje redovitosti i završnosti studiranja, jačanje kulture cjeloživotnog obrazovanja, digitalizaciju poslovanja te popularizaciju znanosti i umjetnosti.

Ministarstvo znanosti, obrazovanja i mladih dodjeljuje Sveučilištu Sjever iznos 25.137 EUR iz aktivnosti *A679110 Potpora umjetničkim studijima* iz koje će biti podmireni troškovi intelektualnih usluga, odnosno troškovi održavanja nastave od strane vanjskih suradnika na Odjelu umjetničkih studija.

Ukupno planirani prihodi i primici za 2025. godinu očekuju se u iznosu od 15.794.877 EUR. U projekcijama za 2026. i 2027. godinu očekuje se ostvarenje prihoda u iznosu 14.647.873 EUR za 2026. godinu i 14.666.008 EUR za 2027. godinu.

1. **PLAN RASHODA I IZDATAKA PO *PROGRAMSKOJ KLASIFIKACIJI***
   1. ***Redovna djelatnost Sveučilišta Sjever (šifra A679080)***

Iz izvora 11 (*Opći prihodi i primici*) u Financijskom planu Sveučilišta Sjever za 2025. godinu financirati će se tri aktivnosti. Iz aktivnosti *A679080 Redovna djelatnost Sveučilišta Sjever* financirati će se aktivnosti redovne djelatnosti Sveučilišta (plaće i materijalna prava zaposlenika), aktivnost *A622122 Programsko financiranje javnih učilišta* za akademsku godinu 2024./2025. i 2025./2026. te aktivnost *A679110 Potpora umjetničkim studijima.*

Iz aktivnosti *A679080 Redovna djelatnost Sveučilišta Sjever* planirane su plaće za zaposlene i doprinosi u iznosu 7.978.288 EUR, materijalni rashodi za zaposlene koji iznose 186.959 EUR, naknade troškova prijevoza zaposlenika 314.052 EUR, zdravstveni pregledi djelatnika 27.840 EUR, naknada koju financira Državni proračun Republike Hrvatske za nezapošljavanje invalida 6.000 EUR i sredstva za financiranje Studentskog zbora u 2025. godini u visini od 15.000 EUR (financiranje aktivnosti i projekata studentskih udruga prema natječaju). Ukupna vrijednost Redovne djelatnosti za 2025. godinu koja se financira iz Državnog proračuna Republike Hrvatske iznosi 8.528.139 EUR.

U sklopu spomenutog iznosa, Sveučilištu Sjever je u prethodnoj proračunskoj 2024. godini dodijeljeno 2.500.000 EUR za rekonstrukciju i obnovu zgrada Znanstveno-nastavnog centra Sveučilišta Sjever u Optujskoj ulici u Varaždinu, radi povećanja dodatnih prostornih kapaciteta za izvođenje znanstveno-istraživačke djelatnosti i povećanja kvalitete nastavnog procesa. Sveučilište je zatražilo prijenos rezerviranih financijskih sredstava u Prijedlog financijskog plana za 2025. godinu kako bi se uređenje i opremanje spomenute obrazovno-znanstvene zgrade moglo financirati i u 2025. godini, stoga Ministarstvo znanosti, obrazovanja i mladih dodjeljuje 1.500.000 EUR (Sveučilište i u 2025. godini sudjeluje u gradnji u istom iznosu 2.500.000 EUR iz namjenskih sredstava Sveučilišta i prenesenog viška sredstava iz prethodnih razdoblja).

Iz izvora Opći prihodi i primici financirati će se i aktivnosti programskog financiranja za akademsku godinu 2024./2025. Ukupno planirano programsko financiranje iznositi će 1.244.260 EUR.

U projekcijama za 2026. i 2027. godinu iznos Redovne djelatnosti koja će se financirati iz Državnog proračuna Republike Hrvatske iznositi će 8.568.965 EUR (za 2026. godinu) i 8.609.995 EUR (za 2027. godinu).

Kontinuirano povećanje rashoda za financiranje redovne djelatnosti iz Državnog proračuna Republike Hrvatske u sljedećem trogodišnjem razdoblju proizlazi iz potrebe za zapošljavanjem znanstveno-nastavnih kadrova uslijed otvaranja novih i proširenja postojećih studijskih programa (preddiplomskih, diplomskih i poslijediplomskih) i povećanja iznosa financiranja materijalnih prava zaposlenika primjenom Temeljnog kolektivnog ugovora za službenike i namještenike u javnim službama. Sveučilište sudjeluje u pokrivanju troškova plaća i materijalnih prava za djelatnike koji se ne financiraju preko Centralnog obračuna plaća i za sve zaposlenike koji ostvaruju pravo na povrat troškova redovnog programa vrtića i neoporezivog dijela prehrane. Sveučilište iz namjenskih sredstava pokriva rashode u visini 2.233.022 EUR koji se odnose na rashode za zaposlene.

* 1. ***Redovna djelatnost Sveučilišta Sjever – iz evidencijskih prihoda (šifra A679096)***

Redovna djelatnost Sveučilišta Sjever financirati će se i iz ostalih izvora financiranja - izvora 31 (vlastiti prihodi), 43 (prihodi za posebne namjene), 52 (ostale pomoći), 61 (donacija) i 71 (Prihodi od nefinancijske imovine i naknade štete).

Iz izvora 31 (vlastiti prihodi) u ukupnoj vrijednosti 404.500 EUR financirati će se rashodi za osnovni materijal i robu potrebnu za proizvodnju i provodbu tiskarske djelatnosti Sveučilišta Sjever, usluge promidžbe i informiranja u tiskanim i elektronskim medijima, objave oglasa i natječaja, kupnju promo materijala i ostali troškovi koji su nastali pri provedbi projekata na tržištu (izrada stručnih studija i projekata).

Iz izvora 43 (prihodi za posebne namjene) u iznosu 6.338.022 EUR financirati će se troškovi plaća, naknada i materijalnih prava zaposlenika koji se ne financiraju iz Državnog proračuna Republike Hrvatske, materijalni rashodi (službena putovanja, rashodi za materijal i energiju, rashodi za usluge, naknade troškova osobama izvan radnog odnosa, ostali nespomenuti rashodi), financijski rashodi (bankarske usluge) te naknade građanima i kućanstvima (podmirenje školarina doktoranata i pokriće troškova izbora u znanstvena i stručna zvanja).

Iz izvora 52 (ostale pomoći) financirati će se projekt Hrvatske zaklade za znanost (Uspostavni istraživački projekt HRZZ:UIP-2019-4-1018) u iznosu 133.938 EUR, trajanje projekta protezati će se i kroz 2026. i 2027. godinu.

Prema projekcijama za 2026. i 2027. godinu, iz programa Redovna djelatnost Sveučilišta Sjever – iz evidencijskih prihoda (A679096) planirani su rashodi u iznosu 3.494.145 EUR (za 2026. godinu) i 3.462.998 EUR (za 2027. godinu).

* 1. ***Kapitalna ulaganja Sveučilišta Sjever - iz evidencijskih prihoda (šifra A679096)***

U 2025. godini Sveučilište Sjever će i dalje ulagati u proširenje svojih nastavnih i znanstvenih kapaciteta kao i kontinuirano poboljšanje studentskog standarda. U najvećoj mjeri, Sveučilište Sjever će kapitalne projekte i jednostavne nabave financirati iz namjenskih sredstava Sveučilišta (prihoda za posebne namjene).

* izdaci za uređenje znanstveno- nastavne zgrade u Optujskoj ulici u Varaždinu (nekretnine na području bivše vojarne 7. gardijske brigade „Puma“) financirati će se u ukupnom iznosu 4.000.000 EUR (temeljem *Ugovora o prijenosu prava vlasništva nekretnine dijela bivše vojarne „Ivan Drašković*“) u svrhu osiguranja i izgradnje prostornih kapaciteta za potrebe obavljanja znanstveno-nastavne djelatnosti i podizanja studentskog standarda. Radi povećanja kvalitete i učinkovitosti studiranja te povećanja prostornih kapaciteta (uređenja učionica i laboratorija), potrebna je rekonstrukcija zgrade Znanstveno-nastavnog centra Sveučilišta Sjever u Varaždinu (u Optujskoj ulici). Sveučilište Sjever pokriva udio ulaganja iz namjenskih sredstava (2.500.000 EUR), a iz Državnog proračuna Republike Hrvatske u 2025. godini dodijeljeno je za sufinanciranje gradnje i uređenja iznos od 1.500.000 EUR. Ukupan iznos ulaganja (4.000.000 EUR) odnosi se na uređenje i dogradnju zgrada (3.500.000 EUR), a ostatak iznosa utrošiti će se na opremanje zgrada (500.000 EUR);
* nabava stolnih i prijenosnih računala te ostale računalne opreme u iznosu 60.000 EUR i 8.000 EUR iz financijskih planova EU projekata;
* nabavka softvera i licenci u iznosu 30.000 EUR te 3.000 EUR iz financijskih planova EU projekata;
* nabavka opreme za potrebe odjela u Studentskim centrima Koprivnici (te izdvojenom centru Đurđevac) i Varaždinu u iznosu 200.000 EUR i 34.327 EUR iz EU projekata i projekata potpora znanstvenim i umjetničkim istraživanjima;
* uređenje sanitarnog čvora u zgradi UNIN\_1 u iznosu 39.871 EUR;
* iz Programskog ugovora za 2024./2025. u planu je financiranje vanjskog lifta za osobe sa invaliditetom u iznosu od 39.817 EUR i nabava kombi vozila za potrebe Studentskog zbora u iznosu 50.000 EUR;
* uredski namještaj za opremanje prostorija Studentskog centra Varaždin i Koprivnica u iznosu 20.000 EUR;
* nabava knjižne građe u vrijednosti 26.327 EUR;
* u Studentskom centru Koprivnica pokriti će se rashodi za uređenje okoliša u vrijednosti 37.500 EUR i troškovi uređenja terase i postavljanje nadstrešnice na zgradi studentskog restorana i kafića SC KC i istom iznosu (37.500,00 EUR);
* na zgradama Studentskog centra Varaždin izvršiti će se postavljanje solarnih panela u vrijednosti 125.000 EUR;
* u zgradama IGH u Hallerovoj aleji Varaždin financirati će se sanacija kotlovnice u vrijednosti 25.000 EUR i uređenje sanitarnog čvora u iznosu 18.750,00 EUR;
* iz namjenskih prihoda Sveučilišta financirati će se usluga projektiranja zgrade UNIN\_4 Studentskog centra Varaždin u iznosu 66.361 EUR.
  1. ***EU projekti Sveučilišta Sjever – iz evidencijskih prihoda (šifra A679081)***

EU projekti Sveučilišta Sjever financirati će se iz četiri izvora – izvora 51 (Pomoći EU) u iznosu 220.958 EUR, izvora 52 (Ostale pomoći) u iznosu 285.342 EUR, izvora 581 Mehanizam za oporavak i otpornost 34.888 EUR-a i izvora 61 Donacije u iznosu 688.776 EUR-a.

Iz izvora 51 Pomoći EU financirati će se sljedećih 6 projekata: Data Interoperability Skills for SMEs u iznosu 40.000 EUR-a. Glavni cilj je pružiti malim i srednjim poduzećima prikladne vještine potrebne za usmjeravanje njihovih strategija digitalne transformacije. Projekt je financiran iz EU fonda Digital Europe Programme (DIGITAL). Konzorcij koji izvodi projekt, a čiji je član i Sveučilište Sjever, sastoji se od partnera kako iz privatnog sektora tako i iz akademije, sa sjedištima u Belgiji, Italiji, Sloveniji i Španjolskoj. Sljedeća dva projekta koja se evidentiraju na ovom izvoru odnose se na Interreg projekte naziva Coporate digital responsibility skills in central European smart specilisation – COEUS u planiranom iznosu 55.000 EUR i Jačanje kapaciteta prostornog i prometnog planiranja u promicanju dostupnosti mreže željezničkog teretnog prometa i regionalnog razvoja - Rail4Regions u iznosu 60.307 EUR-a.

Na ovom izvoru vodimo dva Erasmus programa pod nazivom UNI health Academic partnership for health improvement of youth with health disorders and special needs kojem je cilj razvoj zajedničkih obrazovnih programa u zdravstvu i sportskoj kulturi, planiranje pilot treninga i ljetnih škola te izgradnja međuinstitucionalne mreže dionika. Planirani iznos je 16.000 EUR-a. Drugi Erasmus program je BIRGIT 2021-1-SE01-KA220-VET-000028000 kojem je cilj obuka o izgradnji informacijskih modela integriranih s geografskim informacijama, nositelj je tvrtka iz Švedske, a iznos planiran za 2025. godinu je 16.000 EUR-a.

Zadnji projekt planiran na ovom izvoru je Development of University course "Space Earth Observation dana in Geohazard monitoring“ kojemu je cilj razvoj kolegija sveučilišnog studija u domeni korištenja satelitskih Earth Observation podataka u upravljanju kriznim situacijama i elementarnim prirodnim nepogodama, u iznosu 33.651 EUR-a.

U sklopu izvora 52 planiraju se realizirati projekti i programi mobilnosti studenata, nastavnog i nenastavnog kadra koje će financirati Agencija za mobilnost i programe EU (Erasmus+ 2022-1-HR01-KA171-HED-000077809, 2023-1-HR01-KA171-HED-000140685 i 2023-1-HR01-KA171-HED-000125669, 2023-1-HR01-KA131-HED-000206370 i 2024-1-HR01-KA171-HED-000239765) u ukupnom iznosu 285.342 EUR-a.

Iz izvora financiranja 581 Mehanizam za oporavak i otpornost koji se odnosi na Nacionalni plan oporavka i otpornosti za razdoblje 2025. – 2027. planirati će se projekt naziva Agro Kaps -Agrokapsule za unaprjeđenje svojstava armiranobethonskih građevina u iznosu 34.888 EUR-a.

Iz izvora 61 Donacije planiraju se trinaest projekata dobivenih u okviru Jačanja strateških partnerstva za inovacije u procesu industrijske tranzicije skraćenog naziva SPIN. Svrha Poziva je usmjeravanje potpora za projekte istraživanja i razvoja i razvoj tehnološke infrastrukture u svrhu razvoja prioritetnih niša grupiranih u regionalne lance vrijednosti u okviru S3 tematskih područja. Planirana vrijednost u 2025. godini iznosi 688.776 EUR-a. Sveučilište Sjever sudjeluje kao partner, dok su nositelji projekata poduzeća u Republici Hrvatskoj.

* 1. ***Programsko financiranje Sveučilišta Sjever (šifra A622122)***

Iz izvora Opći prihodi i primici financirati će se i aktivnosti programskog financiranja za akademsku godinu 2024./2025 i početak akademske godine 2025./2026.. U akademskoj godini 2024./2025. očekuje se da će ukupan broj upisanih redovnih studenata iznositi 1.788 (od toga 490 redovna studenta uz plaćanje), od čega će u STEM područjima biti upisano nešto više od 1.346 studenata (75 % ukupnog broja redovnih studenata), a preostali broj redovnih studenata (442 studenata) upisuje društveno, humanističko, umjetnički i interdisciplinarno područje.

Programsko financiranje za proračunsku godinu 2025. ostvariti će se u iznosu 1.244.260 EUR. Programskim financiranjem Sveučilište će nastojati postići četiri osnovna strateška cilja:

* *podizanje znanstvene izvrsnosti* (kroz povećanje kvalitete i odjeka znanstvenih radova, povećanje obujma kompetitivnih nacionalnih i europskih znanstvenih projekata)
* *jačanje suradnje s gospodarstvom* (poticanje upravljanja intelektualnim vlasništvom, komercijalizaciju znanstvenog rada i rezultata, prevladavanje jaza između istraživačkog i poslovnog sektora)
* *povećanje kvalitete i učinkovitosti studiranja* (učinkovitost izvođenja studija i prilagodba upisnim interesima i potrebama tržišta rada)
* *jačanje društvene odgovornosti* (podizanje razine ukupne učinkovitosti poslovanja javnog učilišta).

Od posebnih ciljeva Sveučilište će nastojati postići jačanje ljudskih potencijala za znanstveni rad, unapređenje istraživačke infrastrukture, unaprjeđenje studija i povećanje redovitosti i završnosti studiranja, jačanje kulture cjeloživotnog obrazovanja, digitalizaciju poslovanja te popularizaciju znanosti i umjetnosti.

U projekcijama financijskog plana za 2026. i 2027. godinu, dodijeljeni limit programskog financiranja iznositi će 1.283.996 EUR (za 2026.) i 1.284.200 EUR (za 2026.).

1. **OBRAZLOŽENJE PRIJENOSA SREDSTAVA IZ PRETHODNIH GODINA I PRIJENOSA SREDSTAVA U SLJEDEĆU GODINU**

Očekivano ostvarenje viška prihoda nad rashodima u 2024. godini i prijenos ukupnog ostvarenog viška prihoda u 2025. godinu planira se u iznosu 4.223.828 EUR, s time da će se iznos 583.664 EUR-a prenijeti u 2026. godinu (radi završetka pojedinih kapitalnih ulaganja). Višak raspoloživ u 2025. godini (3.640.164 EUR) koristiti će se za pokriće kapitalnih investicija sadržanih u prijedlogu financijskog plana za 2025. godinu i opremanje odjela Sveučilišta sukladno Planu nabave za 2025. godinu.

U 2025. godini preneseni višak za korištenje ostvaren je iz dva izvora financiranja – *43 Ostalih prihoda za posebne namjene* i *52 – Ostalih pomoći.* U izvoru 52 ostvareni višak sredstava odnosi se na prijenose sredstava za realizaciju Erasmus+ programa mobilnosti studenata i nastavnog osoblja (uplaćena sredstva pri kraju proračunske godine), a višak iz izvora 43 odnosi se na ostvarene prihode od naplate participacije studenata (školarina i popratnih administrativnih troškova) te nemogućnost realizacije nekih od kapitalnih projekata koji su bili planirani Planom nabave u 2024. godinu.

Iznos ukupnog viška sredstava iz 2025. godine koji će služiti za prijenos u 2026. godinu planira se ostvariti iz tri izvora financiranja – *31 Vlastiti prihodi* (prihodi ostvareni na tržištu, od izrade stručnih studija i projekata, prihoda od iznajmljivanja opreme i prostora), *43 Ostalih prihoda za posebne namjene* i *52 – Ostalih pomoći.*

1. **IZVJEŠTAJ O ZADUŽIVANJU**

Sveučilište Sjever u proračunskoj 2024. godini nije koristilo niti odobravalo instrumente zaduživanja na domaćem i stranom tržištu novca i kapitala. Ista poslovna praksa nastavlja se i u proračunskom razdoblju od 2025. do 2027. godine.

1. **PRIKAZ STANJA UKUPNIH I DOSPJELIH OBVEZA NA DAN 31. PROSINCA 2023. i 30. RUJNA 2024. GODINE**

|  |  |  |
| --- | --- | --- |
|  | *Stanje obveza na dan 31.12.2023.* | *Stanje obveza na dan 30.09.2024.* |
| **UKUPNE OBVEZE** | **1.357.032 EUR** | **1.103.016 EUR** |
| Dospjele obveze | 169.308 EUR | 43.573 EUR |
| Nedospjele obveze | 1.187.724 EUR | 1.059.443 EUR |

1. **Zakonske i druge pravne podloge na kojima se zasnivaju programi**

Pri izradi programa poštivala se postojeća zakonska osnova:

1. Zakon o visokom obrazovanju i znanstvenoj djelatnosti (NN 119/22)
2. Zakon o osiguranju kvalitete u znanosti i visokom obrazovanju (NN 151/22)
3. Zakon o proračunu (NN 144/21)
4. Pravilnik o proračunskom računovodstvu i Računskom planu (NN 158/23)
5. Pravilnik o proračunskim klasifikacijama (NN 04/24)
6. Pravilnik o financijskom izvještavanju u proračunskom računovodstvu (37/22)
7. Zakon o fiskalnoj odgovornosti (NN 111/18 i 83/23)
8. Zakon o ustanovama (NN 76/93, 29/97, 47/99, 35/08, 127/19 i 151/22)
9. Temeljni kolektivni ugovor za službenike i namještenike u javnim službama (NN 29/24)
10. Statut Sveučilišta Sjever
11. Strategija Sveučilišta Sjever za 2023.-2028.
12. Znanstveno-istraživačka i umjetnička strategija za 2021.-2027.
13. Zakon o prijenosu osnivačkih prava nad Sveučilištem Sjever na RH (NN 64/15)
14. Pravilnici, Odluke i Procedure – *mrežne stranice Sveučilišta Sjever* [*www.unin.hr*](http://www.unin.hr)
15. Odluka o ustrojstvu ustanove Sveučilišta Sjever (KLASA: 602-04/23-02/4, URBROJ: 2137-0336-09-22-36, od 12.04.2023.)

1. *Odluka o ustrojstvu ustanove Sveučilišta Sjever, KLASA: 602-04/23-02/4, UR.BROJ: 2137-0336-09-22-36 od 12.04.2023.* [↑](#footnote-ref-1)